text: Lukkeloven holder lukkedag
  28 september 2012 kl. 15.54
  Godt 100 års regulering af butikkernes åbningstider bliver mandag sendt på pension og alle kan (stort set) holde åbent, når de vil. Det har fået flere butiksansatte til at sige op.
  Butikkerne skal som hovedregel fremover kun holde lukket på helligdage, grundlovsdag og juleaftensdag samt efter kl. 15 nytårsaftensdag. 
  Det, der i praksis er en afskaffelse af lukkeloven, betyder flere skæve arbejdstider for de ansatte i landets butikker, og for nogle harmonerer det ikke med privatlivet. 
  Det har ifølge Hanne Mathiasen, sektorformand i HK Handel Sydjylland, fået flere butiksansatte til at sige deres stilling op.
  Hanne Mathiasen er med direkte i nyhedsudsendelsen kl. 19.30.
  